**ОБЩИНСКА ИЗБИРАТЕЛНА КОМИСИЯ – ЛОМ**

**ПРОТОКОЛ № 3/12.09.2023**

Днес 12.09.2023 г. в 17:30 часа, в гр. Лом, ОИК – Лом проведе заседание при следния дневен ред:

1. Регистрация на Инициативен комитет за издигане на Пенка Неделкова Пенкова като независим кандидат за КМЕТ НА ОБЩИНА ЛОМ в изборите за общински съветници и кметове на 29 октомври 2023 г.

2. Формиране и утвърждаване номерата на избирателните секции в община Лом при произвеждане на избори за общински съветници и за кметове на 29 октомври 2023 г

3. Регистрация на кандидатите в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.

4. Определяне на срок за регистрация на кандидатските листи на партиите, коалициите, местните коалиции и инициативните комитети при провеждане на изборите за общински съветници и кметове, насрочени за 29 октомври 2023г.

5. Разни.

На него присъстваха:

|  |  |  |
| --- | --- | --- |
| **Длъжност в комисията** | **Име, презиме, фамилия** |  |
| ПРЕДСЕДАТЕЛ: | Пламка Христова Григорова |   |
| ЗАМ.-ПРЕДСЕДАТЕЛ: | Ивайло Бориславов Алексиев |   |
| ЗАМ.-ПРЕДСЕДАТЕЛ: | Димитър Георгиев Владимиров |   |
| ЗАМ.-ПРЕДСЕДАТЕЛ: | Румянка Цветанова Николова |   |
| ЗАМ.-ПРЕДСЕДАТЕЛ: | Светлана Валентинова Стоянова |   |
| СЕКРЕТАР: | Росинка Арсенова Цекова |   |
| ЧЛЕНОВЕ: | Красимир Цветанов Александров |   |
|   | Енчо Генадиев Давидков |   |
|   | Огнян Христов Евтимов |   |
|  | Владимир Борисов Русинов |   |
|   |  |   |
|  Отсъства: | Михаил Ванюшев Иванов |

**По т. 1 -** **Регистрация на Инициативен комитет за издигане на Пенка Неделкова Пенкова като независим кандидат за КМЕТ НА ОБЩИНА ЛОМ в изборите за общински съветници и кметове на 29 октомври 2023 г.**

 Постъпило е заявление за регистрация от Инициативен комитет за издигане на Пенка Неделкова Пенкова като независим кандидат за КМЕТ НА ОБЩИНА ЛОМ, подписано от: Гинка Страхилова Иванова, Младен Тодоров Младенов, Валентина Любенова Александрова, Цветелина Йорданова Димитрова и Елеонора Кирилова Трифонова,  заведено под № 3 от 11.09.2023г. във входящия регистър на ОИК Лом и под № 1 от11.09.2023г. в регистъра на ОИК Лом /приложение 45 -МИ/ на инициативните комитети за издигане кандидатура на независим кандидат за участие в изборите за общински съветници и кметове на 29 октомври 2023 г.

Към заявлението са приложени:

- Протокол за образуване на инициативен комитет от 09.09.2023г., с решение за избор на представляващ инициативния комитет и за определяне на лице, което ще отговаря за приходите, разходите и счетоводната отчетност на предизборната кампания на инициативния комитет в предстоящите избори на 29 октомври 2023г.;

- образци от подписи – нотариално заверени – 5 бр.;

- декларации по образец /Приложение 44-МИ/ -5 бр.;

-удостоверение за банкова сметка, по която ще се обслужва предизборната кампания;

- Име и длъжност на лицето , което ще отговаря за приходи, разходи и счетоводната отчетност по време на кампанията.

 Налице са изискванията на чл. 153 от Изборния кодекс и Решение № 2121-МИ от 29.08.2023г. на ЦИК за регистрация на инициативни комитети в ОИК за участие в изборите за общински съветници и за кметове на 29 октомври 2023 г.

 Предвид изложеното и на основание чл. 87, ал.1, т.13 във връзка с чл.152 ,т.3 от Изборния кодекс и Решение № 2121-МИ от 29.08.2023г. на ЦИК, ОИК Лом

**единодушно РЕШИ:**

1. РЕГИСТРИРА инициативен комитет в състав:

Гинка Страхилова Иванова, ЕГН \*\*\*\*\*\*

Младен Тодоров Младенов, ЕГН \*\*\*\*\*\*\*\*

Валентина Любенова Александрова, ЕГН \*\*\*\*\*\*\*\*

Цветелина Йорданова Димитрова, ЕГН  \*\*\*\*\*\*\*\*

Елеонора Кирилова Трифонова, ЕГН \*\*\*\*\*\*\*\*

за издигане на Пенка Неделкова Пенкова, ЕГН \*\*\*\*\*\*\*\*\*,  независим кандидат за ***КМЕТ НА*** ***ОБЩИНА ЛОМ***в изборите за общински съветници и за кметове на 29 октомври 2023 г.

1. Издава удостоверение за регистрацията на  инициативния комитет за издигане на Пенка Неделкова Пенкова,    ЕГН \*\*\*\*\*\*\*\*\*, независим кандидат за ***КМЕТ НА ОБЩИНА ЛОМ***в изборите за общински съветници и за кметове на 29 октомври 2023г. /приложение 50-МИ от изборните книжа/

  Решението подлежи на обжалване пред Централната избирателна комисия в тридневен срок от обявяването му.

**По т.2** - **Формиране и утвърждаване номерата на избирателните секции в община Лом при произвеждане на избори за общински съветници и за кметове на 29 октомври 2023 г.**

 На основание чл. 87, ал. 1, т. 3 от Изборния кодекс във връзка с Решение № 1969-МИ от 08.08.2023 г. на ЦИК и Заповед на кмета на община Лом № РД-02-09-689 от 29.08.2023г.

**единодушно Р Е Ш И:**

1. Единният номер на всяка избирателна секция се състои от девет цифри, групирани във вида: АА ВВ СС ХХХ: където АА е номера на областта; ВВ е номерът на общината по Единния класификатор на административно-териториалните и териториалните единици (ЕКАТТЕ); СС е номера на района в градовете с районно деление; ХХХ е номера на секцията.

2. ОПРЕДЕЛЯ единната номерация за всяка избирателна секция за произвеждане на изборите за общински съветници и за кметове на 29 октомври 2023 г.,в община Лом, както следва в приложената към решението заповед № РД-02-09-689 от 29.08.2023г. на кмета на община Лом.

3. За община Лом номерацията на секциите започва от 122400001 до 122400049

 Решението на ОИК за определяне на номерата на изборните райони да се публикува на страницата на ОИК, на определеното с решение на ОИК общодостъпно място.

 Решението подлежи на оспорване в тридневен срок от обявяването му пред Централната избирателна комисия.

**По т.3 - Регистрация на кандидатите в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.**

 На основание чл. 87, ал. 1, т. 14-16, чл. 156-161, чл. 397, чл. 412-419 и § 1, т. 5 от ДР на ИК, Решение на ЦИК № 1955-МИ от 03.08.2023 г. на Централна избирателна комисия и във връзка с чл. 39, ал. 4, чл. 42, ал. 8 във връзка с ал. 6, изречение второ и трето и ал. 10 от Закона за местното самоуправление и местната администрация и Решение № 2122-МИ от 29.08.2023 г. на Централна избирателна комисия, ОИК Лом

 **единодушно РЕШИ:**

 I. Право да бъдат избирани

Право да бъдат избирани за общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода и са живели през последните 6 месеца (към дата 28 април 2023 г. включително): за общински съветници, кмет на община Лом и за кметове на кметства – в съответното населено място.

2. Право да бъде избиран за общински съветник има и всеки гражданин на държава – членка на Европейския съюз, който не е български гражданин, навършил е 18 години към изборния ден включително, не е поставен под запрещение, не изтърпява наказание лишаване от свобода, има статут на продължително или постоянно пребиваващ в Република България, живял е през последните 6 месеца в община Лом (към дата 28 април 2023 г. включително) и не е лишен от правото да бъде избиран в държавата членка, на която е гражданин.

ІІ. Издигане на кандидати

3. Кандидати могат да издигат партии, коалиции, местни коалиции и инициативни комитети, регистрирани за участие в изборите на 29 октомври 2023 г. в общинска избирателна комисия Лом.

4. Партиите, коалициите и местните коалиции не могат да регистрират като кандидати военнослужещи от въоръжените сили, служители в дипломатическата служба, служители от МВР, Държавна агенция „Разузнаване“, Националната служба за охрана и Държавната агенция „Технически операции“, както и държавни служители от Държавна агенция „Национална сигурност“, съдии, прокурори и следователи, както и други лица, на които със закон е забранено членство в политическа партия. Тези граждани може да участват в изборите като независими кандидати.

ІІІ. Кандидатски листи

5. Партиите, коалициите и местните коалиции подреждат кандидатите в кандидатски листи по едномандатни и многомандатни изборни райони.

 Кандидатите за общински съветници на партии и коалиции се вписват в регистъра на кандидатските листи и се регистрират с номера, под които са подредени в кандидатската листа.

6. Коалициите участват в изборите с обща кандидатска листа във всеки отделен едномандатен и многомандатен изборен район.

7. Партиите и коалициите, които участват в състава на местни коалиции за определен вид избор, не могат да регистрират самостоятелно свои кандидатски листи или кандидати за същия вид избор.

8. Броят на кандидатите в една кандидатска листа за общински съветници  на партии, коалиции или местни коалиции не може да надхвърля броя на членовете на общинския съвет.

9. Инициативните комитети издигат независими кандидати за общински съветници и за кметове, като всеки кандидат за общински съветник или кмет образува самостоятелна кандидатска листа.

10. Независим кандидат не може да бъде включван в кандидатска листа на партия или коалиция.

ІV. Действителност на регистрацията

11. Кандидат за общински съветник може да бъде предложен за регистриране само от една партия, коалиция или инициативен комитет и само в един изборен район.

12. Кандидат за кмет може да бъде предложен за регистриране само от една партия, коалиция или инициативен комитет и само в един изборен район. Кандидат за кмет на община не може да бъде и кандидат за кмет на кметство.

13. Кандидат за кмет от инициативен комитет не може да бъде кандидат за общински съветник от партия или коалиция, а кандидат за общински съветник от инициативен комитет не може да бъде кандидат за кмет от партия или коалиция.

14. Кандидат за кмет от партия или коалиция може да бъде и кандидат за общински съветник само от същата партия или коалиция. В случай че бъде избран за кмет, той отпада от кандидатската листа за общински съветници.

15. Когато кандидат за общински съветник или кмет бъде регистриран от повече от една партия, коалиция или инициативен комитет или в повече от един изборен район, действителна е първата по време регистрация.

16. Кандидатът не може да бъде наблюдател, застъпник, представител на партия/коалиция/ местна коалиция/инициативен комитет, член на избирателна комисия, анкетьор или придружител в община Лом.

17. Централната избирателна комисия констатира и обявява за недействителни регистрациите, извършени в нарушение на т. 11, 12, 13 и 14. Решението се обявява незабавно и може да се обжалва пред Върховния административен съд по реда на чл. 58 ИК.

V. Документи и срок за регистрация

18. Регистрирането на кандидатските листи се извършва от общинската избирателна комисия след представяне на:

18.1. предложение от партията/коалицията/местната коалиция с имената, единния граждански номер и постоянния адрес – настоящ адрес/ адрес на пребиваване на кандидатите (Приложение № 51-МИ и Приложение № 52-МИ от изборните книжа); предложението се подписва от лицата, представляващи партията или коалицията, или от изрично упълномощени от тях лица. Предложението се представя в ОИК Лом на хартиен и на технически носител в ексел формат. За всеки отделен вид избор – общински съветници, кмет на община, кметство се подава отделно предложение. За изборите за кметове на кметства се подава едно общо предложение, като се вписват кметствата;

18.2. предложение от инициативния комитет с имената, единния граждански номер и постоянния адрес – настоящ адрес или адрес на пребиваване на кандидата (Приложение № 53-МИ от изборните книжа); предложението се подписва от лицето, представляващо инициативния комитет;

18.3. заявление-декларация по образец от всеки един от кандидатите, че е съгласен да бъде регистриран от предложилата го партия/коалиция/местна коалиция или инициативен комитет и че отговаря на условията по чл. 397, ал. 1 или 2 и по чл. 413, ал. 1, 2, 3 и 4 ИК (Приложение № 54-МИ от изборните книжа);

18.4. кандидатът за общински съветник  –  гражданин на друга държава – членка на Европейския съюз, който не е български гражданин, представя  декларация по образец (Приложение № 55-МИ от изборните книжа), в която декларира:

а) гражданство и адрес на пребиваване в съответното населено място;

б) че не е поставен под запрещение;

в) данните от личната карта или паспорта и личен номер;

Кандидатът представя удостоверение от компетентните органи на държавата – членка на ЕС, на която е гражданин, че не е лишен от правото да бъде избиран и че на тези органи не им е известно да съществува такова лишаване от права. В случай че кандидатът не може да представи удостоверението, декларира, че не е лишен от право да бъде избиран в държавата членка, на която е гражданин.

18.5. пълномощно на лицата, упълномощени да представляват партията/коалицията/местната коалиция пред общинска избирателна комисия Лом, в случаите когато документите се подписват и/или подават от упълномощени лица.

19. Общинска избирателна комисия Лом проверява и отбелязва данните от личната карта или личния паспорт за страната на кандидата, единния граждански номер (личния номер), постоянния и настоящия адрес (адрес на пребиваване) и датата на адресната регистрация.

20. Регистрирането на кандидатските листи в ОИК Лом се извършва от 19 септември до 26 септември 2023 г. включително (не по-късно от 32 дни преди изборния ден).

VІ. Списък на избирателите, подкрепящи регистрацията на независим кандидат

21. Право да посочват и регистрират независим кандидат за общински съветник или кмет имат:

21.1. за общински съветник в общини с население:

 до 50 000 жители – най-малко 250 избиратели от общината;

21.2. за кмет на община с население:

 до 50 000 жители – най-малко 500 избиратели от общината;

21.3. за кмет на кметство – една пета от избирателите на кметството, но не повече от 500;

22. Избирател, който подкрепя участието в изборите на независим кандидат за общински съветник или кмет, удостоверява това с подписа си пред член на инициативния комитет (Приложение № 56-МИ от изборните книжа). Избирателите български граждани посочват имената, постоянния си адрес в общината или съответно в кметството, единния си граждански номер, а гражданите на друга държава – членка на Европейския съюз, имащи статут на постоянно или продължително пребиваващи у нас – имената, личния номер, номера на личната карта или паспорта, номера на удостоверението за пребиваване и датата на регистрация, посочена в него, и адреса на пребиваване в съответната община, кметство или район. Всеки избирател може да участва само в един списък. При полагане на подписа си в списъка избирателят удостоверява своята самоличност. Списъкът се предава и в структуриран електронен вид, като съдържа имената, единния граждански номер (личен номер) и постоянен адрес (адрес на пребиваване) на избирателите, положили саморъчен подпис, в последователността, в която са вписани в списъка (Решение на ЦИК № 1994-МИ от 24.08.2023 г.).

23. Членът на инициативния комитет, пред когото избирателят е положил подписа си в списъка по т. 22, обработва и предоставя личните данни при спазване изискванията за защита на личните данни и носи отговорност по смисъла на чл. 4, т. 7 от Регламент (ЕС) 2016/679.

24. Списъкът се предава на общинска избирателна комисия Лом заедно с документите по т. 18.2 – 18.4 не по-късно от 32 дни преди изборния ден – 26.09.2023 г.

 VІІ. Условия за регистрация. Отказ за регистрация

25. Общинска избирателна комисия Лом извършва проверка за изпълнението на посочените изисквания и взема решение за регистрацията на кандидатските листи.

За регистрацията на всяка кандидатска листа ОИК Лом взема отделно решение.

26. Общинска избирателна комисия Лом извършва проверка на заявения от кандидата – гражданин на друга държава – членка на Европейския съюз, адрес на пребиваване чрез Министерството на вътрешните работи.

27. Проверката на обстоятелствата по чл. 397 се извършва от Министерството на вътрешните работи и Министерството на правосъдието по искане на Централната избирателна комисия.

28. При установяване на непълноти или несъответствия ОИК Лом дава незабавно указания и срок за отстраняването им.

29. В случаите когато ОИК Лом откаже регистрация, отказът може да се обжалва пред ЦИК по реда на чл. 88 ИК.

Решението на ОИК Лом, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред административния съд в гр. Монтана. В останалите случаи решението на ЦИК се обжалва пред Върховния административен съд.

30. При отказ за регистрация  или при обявяване на недействителност на регистрацията на кандидат от листа на партия, коалиция или местна коалиция, партията и коалицията може не по-късно от 30 дни преди изборния ден – 28 септември 2023 г., да предложи за регистриране друг кандидат.

31. Когато някой от кандидатите в регистрирана кандидатска листа на партия, коалиция или местна коалиция се откаже, партията, коалицията или местната коалиция може да предложи за регистриране друг кандидат не по-късно от 30 дни преди изборния ден – 28 септември 2023 г.

32. Когато някой от кандидатите в регистрирана кандидатска листа на партия,  коалиция или местна коалиция почине или изпадне в трайна невъзможност  да участва в изборите, партията или коалицията може да предложи друг кандидат не по-късно от 7 дни преди изборния ден  – 21.10.2023 г.

VІІІ. Ред за преподреждане на кандидатската листа

33. В случаите по т. 30 и 31 новият кандидат по предложение на партията,  коалицията  или местната коалиция заема освободеното или последното място в кандидатската листа.

34. Листата не се преподрежда, когато кандидат в регистрирана кандидатска листа на партия или коалиция се откаже след 28 септември 2023 г. В този случай мястото на отказалия се кандидат остава незаето. При изписване на имената и номерата в кандидатските листи върху информационното табло пред изборното помещение и в паравана за гласуване срещу номера и на мястото на името на отказалия се кандидат се вписва „заличен“.

ІХ. Проверка на списъците. Служебно заличаване на регистрация

35. Списъците по т. 22 в структуриран електронен вид и на хартиен носител се предават незабавно за проверка от общинската избирателна комисия на съответното териториално звено на Главна дирекция  „Гражданска регистрация и административно обслужване“ в Министерството на регионалното развитие и благоустройството. Проверката се извършва не по-късно от 27 дни преди изборния ден – 01.10.2023 г. и за резултатите от нея се съставя протокол в два екземпляра, единия от които се предоставя на ОИК Лом. Данните от проверката се съхраняват в срок до 6 месеца от произвеждане на изборите.

36. При поискване от инициативния комитет ОИК Лом му предоставя в писмен вид данните от протокола за установения резултат от представените списъци.

37. Когато ОИК Лом установи, че независим кандидат не е подкрепен от необходимия брой избиратели, регистрацията му се заличава с решение, което незабавно се изпраща на инициативния комитет. Решението на ОИК Лом може да се оспорва пред Централната избирателна комисия по реда на чл. 88.

38. Общинската избирателна комисия Лом осигурява възможност всеки избирател – български гражданин или гражданин на друга държава – членка на Европейския съюз, имащ статут на постоянно или продължително пребиваващ, да може да прави справка в списъка по единен граждански номер или личен номер, включително на безплатен телефонен номер.

 Х. Регистри и удостоверения

39. Общинска избирателна комисия Лом води отделни входящи регистри на кандидатите:

- за общински съветници – Приложение № 68-МИ;

- за кмет на община – Приложение № 69-МИ;

- за кмет на кметство (общ за всички кметства в общината) – Приложение № 70-МИ;

40. Последователността на постъпване на документите на кандидатските листи определя поредността на вписване в регистъра на общинската избирателна комисия.

41. Общинска избирателна комисия Лом изпраща незабавно на Централната избирателна комисия извлечение от регистъра за кандидати за общински съветници, които са граждани на друга държава – членка на Европейския съюз, но не са български граждани.

42. Общинска избирателна комисия Лом въвежда данните за всички регистрирани кандидатски листи в системата cik.is-bg.net веднага след приемане на решението за регистрацията им.

В случаите на извършени промени в кандидатските листи на партиите, коалициите и местните коалиции общинска избирателна комисия Лом незабавно актуализират данните за извършените промени в системата cik.is-bg.net

43. Общинска избирателна комисия Лом предоставя информацията за кандидатските листи от системата cik.is-bg.net на кмета на общината за отпечатване на листите, предназначени за поставяне върху информационните табла и в параваните.

44. Общинска избирателна комисия Лом издава удостоверение за регистрация на всеки кандидат за кмет или за общински съветник  (Приложение № 67-МИ от изборните книжа).

45. Общинска избирателна комисия Лом вписва всяко отделно решение за регистрация на кандидатска листа в Публичен регистър на кандидатите (Приложение № 71-МИ от изборните книжа). Регистърът се обявява на интернет страницата на ОИК Лом.

ХІ. Статут на кандидатите. Неприкосновеност

46. Кандидатите имат качество на длъжностни лица по смисъла на Наказателния кодекс от регистрирането на кандидатските листи до обявяването на резултатите от изборите. В случай че регистрацията на кандидат е заличена, правата и задълженията му се прекратяват от деня на заличаването.

47. От деня на регистрацията до обявяване на резултатите от изборите регистрираните кандидати не може да бъдат задържани или привличани като обвиняеми, освен за извършено престъпление от общ характер и с разрешение на Централната избирателна комисия въз основа на мотивирано искане от главния прокурор.

48. Разрешение за задържане не се иска при заварено тежко престъпление, като в този случай незабавно се уведомява Централната избирателна комисия.

ХІІ. Отпуск на кандидатите

49. Действащ кмет или временно изпълняващ длъжността кмет, който е кандидат за кмет на община или кметство, или за общински съветник, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите.

50. Кандидат за кмет на община или кметство, който заема служба в администрацията на държавен или местен орган в същата община или кметство, задължително ползва по свой избор неплатен служебен отпуск или платен годишен отпуск от деня, следващ деня на решението за регистрация, до обявяване на резултатите от изборите.

51. За времето, в което кандидатът за кмет на община или кметство е в отпуск, за временно изпълняващ длъжността кмет се определя един от заместник-кметовете. Когато няма назначен заместник-кмет или всички заместник-кметове са кандидати в изборите, временно изпълняващ длъжността кмет на общината и района се избира от общинския съвет по реда на чл. 42, ал. 8 от Закона за местното самоуправление и местната администрация.

52. В случаите когато общинският съвет не е приел решение в определения срок, временно изпълняващ длъжността кмет на община/ кметство се назначава от областния управител по реда на чл. 42, ал. 10 от Закона за местното самоуправление и местната администрация.

53. Кандидат за общински съветник, който заема държавна служба, задължително ползва отпуск за дните, през които в работно време участва в мероприятия на предизборната кампания.

54. Отпускът се зачита за трудов или служебен и осигурителен стаж.

55. В случай че регистрацията на кандидат бъде заличена, отпускът се прекъсва от деня на заличаването. Когато заличаването е отменено, се смята, че отпускът не е прекъсван.

 Настоящото решение може да се бъде оспорвано в тридневен срок от обявяването му  пред Централната избирателна комисия.

**По т.4 -** Утвърждаване на образци на указателни табели, табла и отличителни знаци при произвеждане на избори за общински съветници и за кметове на 29 октомври 2023 г.

На основание чл.87, ал.1, т.1, чл. 115, ал. 2, чл. 121, ал. 1 и чл. 125 и чл. 231 от Изборния кодекс, Решение № 2172-МИ от 01.09.2023 год. и Решение № 2173-МИ от 01.09.2023 год. на ЦИК, ОИК Лом

**единодушно Р Е Ш И:**

1. При произвеждане на избори за общински съветници и за кметове на 29 октомври 2023 г.  се съставят информационни табла. Таблата се оформят от бял картон с грамаж 200/220 г/м².

2. Застъпниците на кандидатски листи в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

3. Наблюдателите в избори за общински съветници и за кметове на 29 октомври 2023г. в изборния ден носят отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

4. Представителите на партии, коалиции и инициативни комитети в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

5. Анкетьорите в избори за общински съветници и за кметове на 29 октомври 2023 г. носят в изборния ден само отличителни знаци по утвърдения с Решение № 2173-МИ от 01.09.2023 г. на Централна избирателна комисия образец.

6. Наблюдателите, застъпниците на кандидатски листи, анкетьорите в случаите на чл. 431 от ИК и представителите на партии, коалиции и инициативни комитети, които носят отличителни знаци извън одобрените или не носят отличителни знаци, се отстраняват от избирателната секция с решение на секционната избирателна комисия. Решението може да се оспорва пред Общинска избирателна комисия в община Лом, област Монтана, която се произнася незабавно. Решението на Общинска избирателна комисия в община Лом, област Монтана не подлежи на обжалване.

7. Информационни табла и табели на СИК.

7.1. Всяка СИК съставя информационни табла в избори за общински съветници и за кметове на 29 октомври 2023 г. и ги оформя по начин, показващ предназначението им. Таблата се поставят пред изборното помещение и в параваните за гласуване.

7.2. Пред изборното помещение: информационни табла на СИК с минимални размери 100 см в широчина и 70 см във височина:

            – секционната избирателна комисия обявява всички решения;

            – образец от бюлетината за гласуване;

            – табло, на което с един и същи размер, вид, формат и шрифт са изписани имената на кандидатите за общински съветници по кандидатски листи на партии и коалиции. Имената на кандидатите са изписани съгласно решението за регистрация в ОИК Лом;

 -  табло с минимални размери в широчина 20 см и 30 см във височина (формат А4). Надписът се разполага хоризонтално, като текстът се изписва с големи букви с указание, че избирателят може да изрази своя вот само със знака „Х“ или „V“, поставен с химикал, пишещ със син цвят;

 - табло с указание, че избирателят може да постави в кръгчето с номера, с който е регистриран избраният от него кандидат за общински съветник от избраната от него листа на партия или коалиция знак „Х“ или „V“, който показва по еднозначен начин неговото предпочитание (преференция) за съответния кандидат;

 - телефони за връзка и подаване на сигнали до РУ на МВР и до дежурния районен прокурор;

 - телефони за връзка с ОИК Лом.

7.3. В параваните за гласуване:

 В параваните за гласуване се поставят:

 - табло, на което с големи букви е указано, че избирателят може да изрази своя вот само със знак „Х“ или „V“, поставени с химикалка, пишеща със син цвят;

 - табло, на което са изписани имената и номерата в кръгче на кандидатите за общински съветници и за кметове съгласно подредбата им в листата, регистрирана в ОИК Лом;

 - табло с указание, че избирателят може да постави в кръгчето с номера, с който е регистриран избраният от него кандидат за общински съветници и за кметове от избраната от него кандидатска листа на партия или коалиция, знак „Х“ или „V“, който показва по еднозначен начин неговото предпочитание (преференция) за този кандидат.

7.4. В случай че размерите на таблото са недостатъчни за обявяване на необходимата информация при произвеждане на изборите за общински съветници и за кметове на 29 октомври 2023 г., СИК оформя допълнително табло или табло с по-големи размери, което да побере информацията.

8. Указателни табели

8.1. На входа на сградата, в която се помещават СИК, се изписват номерата на секциите в сградата, а когато сградата е с повече от един етаж и на етажите има секции, се посочват номерата на секциите и етажът, на който се намират.

8.2. На всеки етаж в сградата се поставят указателни табели с минимални размери в широчина 20 см и 30 см във височина (формат А4) с номерата и местонахождението на секциите на съответния етаж.

8.3. Пред всяка секция се поставя указателна табела с минимални размери в широчина 20 см и 30 см във височина (формат А4), на която се изписва номерът на секцията и отдолу – административните адреси от населеното място, които обхваща секцията.

8.4. На входа на сградата, в която се помещават СИК, се поставя табела и други обозначителни знаци, които да насочат гласоподавателите с увредено зрение или със затруднения в придвижването към секцията за гласуване на тези гласоподаватели. Табелата на входа е от бял картон с размери в широчина 50 см и във височина 30 см.

8.5 Непосредствено пред определената с решение на ОИК Лом секция за гласуване на гласоподаватели с увредено зрение или със затруднения в придвижването се поставя табела с минимални размери в широчина 20 см и 30 см във височина (формат А4), на която се отбелязва допълнителното предназначение на секцията.

9. Членовете на СИК в изборния ден носят отличителни знаци утвърдени с Решение № 2172-МИ от 01.09.2023 год. на Централна избирателна комисия.

Настоящото решение може да се бъде оспорвано в тридневен срок от обявяването му  пред Централната избирателна комисия.

**По т.5 - Определяне на срок за регистрация на кандидатските листи на партиите, коалициите, местните коалиции и инициативните комитети при провеждане на изборите за общински съветници и кметове, насрочени за 29 октомври 2023г.**

 На основание чл.87,ал.1, т.14 ИК, чл. 414, ал.3 от ИК и Решение № 2122-МИ от 29.08.2023г. на ЦИК, ОИК Лом

**единодушно Р Е Ш И:**

 1.Определя 08:30 часа на 19 септември 2023 г. като **начален срок за подаване на документи** в ОИК Лом, за регистрация на кандидатските листи на партиите, коалициите, местните коалиции и инициативните комитети при провеждане на изборите за общински съветници и кметове, насрочени за 29 октомври 2023г.

         2.Определя 17:00 часа на 26 септември 2023 г. като **краен срок за подаване на документи** в ОИК-Лом, за регистрация на кандидатските листи на партиите, коалициите, местните коалиции и инициативните комитети при провеждане на изборите за общински съветници и кметове, насрочени за 29 октомври 2023г., както и за предаване в ОИК Лом на списък на лица, подкрепящи регистрацията на независим кандидат.

 Решението подлежи на оспорване в тридневен срок от обявяването му пред Централната избирателна комисия.

Поради изчерпване на дневния ред заседанието беше закрито.

**ПРЕДСЕДАТЕЛ:**

Пламка Христова Григорова

**СЕКРЕТАР:**

Росинка Арсенова Цекова

 Протоколчик:

 Светлана Валентинова Стоянова